 Ugu h orayn Xildhibaan Siciid Cartan Cismaan wuxuu yidhi Goaankan uu Madaxweynuhu ku laayey, Haamihii Shidaalka Berbera, oo awalba qayrul sharci lagu bixiyey, iyadoo si nidaamka sharciga ah waafaqsanayn lagula wareegay, iyo qaybtii amaanka ee Madaarka, ee dib loo soo celiyey waanu taageeranaynaa, Madaxweynuhuna aad iyo aad buu ugu mahadsan yahay goaankaas uu saaray, waxaana jirta in wakhtigii Axmed Siillaanyo oo bililiqaysi badani dalka ka dhacay, waxa la sameeystay Shirkado fara badan, oo maamulka Dawliga ah hoos imanaayey, oo haddana gaar laga dhigtay, kuwan maanta la soo celiyeyna ka mid bay ahaayeen, Madaxweynahana waxaanu ugu baaqaynaa inuu ku dhiirado Hayaddaha kale ee cida gaar ahi maamusho in dib loogu soo celiyo maamulka Dawladda, taasina waxay xoojinaysaa dawladnimada, meeqaamka dawliga ah ayey kor u qaadaysaa, haddii kale muxuu maamulaya Madaxweynuhu haddii Barafeed ama gaar laga sii dhigtay Hayaddihii Qaranka, markaas Madaxweynuhu wuxuu maamulayo ayaaba iska yar, Shirkadaha gaarka ah ee hantidii umadda loo sameeystay dhibaato qaranka ku habsatay ayey noqotay, kolay talaabadana waa talaabo bilawa, waxaana leenahay Madaweynaha waanu ku garab taagan nahay, arinka hore ugu soco wali kow ma joogto, wixii hore qaranka boob uga dhacayna waxaanu ka rajaynaa inuu Madaxweynuhu dib ugu soo celiyo gacanta Dawladda,Shacab iyo Barlamaana waanu ku garab taagan nahay. 